ཨ་མེ་རི་ཀའི་ཁྱད་འཕགས་རིང་ལུགས་ལ་གཞན་གྱི་ལད་ཟློས་བྱེད་རྒྱུ་ལས་སླ་བོ་ཡིན་ཀྱང་།དེ་དག་ཚང་མ་ཕྱོགས་གང་ཐད་ནས་བདེན་པའི་གཟུགས་བརྙན་ལ་བཅོས་མའི་མཚོན་མདོག་སྣུམ་པོ་བྱུགས་པ་ཙམ་ཡིན།ད་ལྟའི་བར་དུ་དཔལ་འབྱོར་དང་དམག་ཤུགས་གང་ཐད་ནས་ཨ་མེ་རི་ཀ་ནི་འགྲན་ཟླ་བྲལ་བ་ཞིག་རེད།དུས་རབས་གཅིག་ལྷག་གི་རིང་ལ་འཛམ་གླིང་སྟེང་ཁོ་ཚོས་ཞི་བདེ་དང་སྒྲིག་ཁྲིམས།དཔལ་འབྱོར་ཡར་རྒྱས།སྲིད་དོན་འཕེལ་འགྱུར།ཚན་རིགའཕྲུལ་རིགས།སྒྱུ་རྩལ་སོགས་ཀྱི་ཐོག་རྨད་དུ་བྱུང་བའི་ལེགས་སྐྱེས་ཕུལ་ཡོད།ལེགས་སྐྱེས་འདིས་ཁོ་ཚོ་གཞན་ལས་ཁྱད་འཕགས་ཡིན་པ་གསལ་སྟོན་བྱས་ཡོད།དེ་ལྟ་ནའང་དྲི་བ་ཡང་བསྐྱར་གཏོང་དགོས་པ་ཞིག་ལ།ཨ་མེ་རི་ཀར་མ་འོངས་ལོ་བཅུ་ཕྲག་ཁ་ཤས་རིང་ཨེ་ཤི་ཡའི་མངའ་ཁུལ་དུ་དོན་དག་ག་རེ་སྒྲུབ་ཐུབ་བམ།འཛམ་གླིང་གི་བྱ་བཞག་ཁྲོད་ཐུན་མོང་མ་ཡིན་པའི་འགན་ཁུར་རྒྱུན་འཛིན་བྱེད་རྒྱུ་དེ་ཨ་མེ་རི་ཀས་ཨེ་ཤི་ཡའི་ནང་བཟུང་བའི་དམིགས་ཡུལ་གཙོ་བོ་ཡིན་ནམ།